CELEX: C2005/217/30
Language: hu
Date: 2005-09-03 00:00:00
Title: A Bíróság ítélete (harmadik tanács) 2005. július 21. a C-71/04. sz. (a Tribunal Supremo előzetes döntéshozatal iránti kérelme) Administración del Estado kontra Xunta de Galicia ügyben (Állami támogatás – Az EK-Szerződés 93. cikkének (3) bekezdése (jelenleg az EK 88. cikk (3) bekezdése) – A 90/684/EGK irányelv hatálya alá nem tartozó hajógyártási és -átépítési támogatási rendszer – Előzetes bejelentés hiánya – Az EK-Szerződés 92. cikkének (1) bekezdése (jelenleg az EK 87. cikk (1) bekezdése) – Az állami támogatás fogalma – A tagállamok közötti kereskedelem érintettsége)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/16
            
         
      A BÍRÓSÁG ÍTÉLETE
   
   (harmadik tanács)
   2005. július 21.
   a C-71/04. sz. (a Tribunal Supremo előzetes döntéshozatal iránti kérelme) Administración del Estado kontra Xunta de Galicia ügyben (1)
   
   (Állami támogatás - Az EK-Szerződés 93. cikkének (3) bekezdése (jelenleg az EK 88. cikk (3) bekezdése) - A 90/684/EGK irányelv hatálya alá nem tartozó hajógyártási és -átépítési támogatási rendszer - Előzetes bejelentés hiánya - Az EK-Szerződés 92. cikkének (1) bekezdése (jelenleg az EK 87. cikk (1) bekezdése) - Az állami támogatás fogalma - A tagállamok közötti kereskedelem érintettsége)
   (2005/C 217/30)
   Az eljárás nyelve: spanyol
   A C 71/04. sz. ügyben, az EK 234. cikk alapján előterjesztett előzetes döntéshozatal iránti kérelem tárgyában, amelyet a Tribunal Supremo (Spanyolország) a Bírósághoz 2004. február 16-án érkezett 2003. december 22-i határozatával terjesztett elő az előtte az Administración del Estado és a Xunta de Galicia között folyamatban lévő eljárásban, a Bíróság (harmadik tanács), tagjai: A. Rosas tanácselnök, J. P. Puissochet, S. von Bahr, U. Lõhmus és A. Ó Caoimh (előadó) bírák, főtanácsnok: F. G. Jacobs, hivatalvezető: R. Grass, 2005. július 21-én meghozta ítéletét, amelynek rendelkező része a következő:
   Egy olyan, a hajógyártás és -átépítés részére nyújtott támogatási rendszert, mint amelyet az 1994. június 23-i 217/1994. rendelet bevezetett, és amely nem tartozik a hajógyártás támogatásáról szóló, 1990. december 21-i 90/684/EGK tanácsi irányelv hatálya alá, előzetesen be kell jelenteni az Európai Közösségek Bizottságának a Szerződés 93. cikkének (3) bekezdése (jelenleg, módosítást követően az EK 87. cikk (3) bekezdése) szerint, amennyiben megállapításra kerül, hogy az említett rendszer már önmagában is a Szerződés 92. cikkének (1) bekezdése (jelenleg EK 88. cikk (1) bekezdés) szerinti támogatás nyújtásának alapjául szolgálhat. Ez utóbbi rendelkezés megsértése esetén a nemzeti bíróság feladata nemzeti jogának megfelelően e jogsértés minden következményét megállapítani, mind a támogatási intézkedések végrehajtásáról szóló jogi aktusok, mind az e rendelkezés megsértésével nyújtott pénzügyi támogatások visszatérítését illetően.
   
      (1)  HL C 94., 2004.4.17.